Dodatok č. 1 
k zmluve č. MK-6/2023/M 	
o poskytnutí príspevku štátu zo štátneho rozpočtu na rok 2023 uzatvorenej podľa § 29 zákona č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov 
uzavretý medzi	

Prijímateľ:				Audiovizuálny fond
sídlo:					Grösslingová 53, 811 09 Bratislava
IČO:					42169330
zastúpený:	Vincent Štofaník,
	predseda rady Audiovizuálneho fondu
číslo účtu:				SK54 1100 0000 0026 2722 4453
bankové spojenie:			Tatra banka, a.s.

a

Poskytovateľ:			Ministerstvo kultúry Slovenskej republiky
sídlo:					Námestie SNP č. 33, 813 31 Bratislava
IČO: 					00165182
zastúpený:				Silvia Hroncová, ministerka kultúry
bankové spojenie: 			Štátna pokladnica
výdavkový účet:			SK90 8180 0000 0070 0007 1652
príjmový účet:				SK66 8180 0000 0070 0007 1599
depozitný účet:			SK18 8180 0000 0070 0007 1687

(ďalej osobitne každý ako „prijímateľ“ a/alebo „poskytovateľ“, spoločne ako „zmluvné strany“)

Článok I
Zmeny a doplnenia zmluvy 

	Zmluvné strany sa v zmysle čl. VI ods. 3 zmluvy č. MK-6/2023/M o poskytnutí príspevku štátu zo štátneho rozpočtu na rok 2023 uzatvorenej podľa § 29 zákona č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov (ďalej len „zmluva“) dohodli na uzatvorení dodatku k zmluve (ďalej len „dodatok“) v nasledujúcom znení:

1.	V Článku II ods. 1 zmluvy sa v úvodnej vete text „12 290 000 EUR (slovom dvanásť miliónov dvestodeväťdesiattisíc eur)“ nahrádza textom „40 107 425 EUR (slovom štyridsať miliónov stosedemtisíc štyristodvadsaťpäť eur)“.

2.	V Článku II ods. 1 písm. a) zmluvy sa text „6 000 000 EUR (slovom šesť miliónov eur)“ nahrádza textom „12 000 000 EUR (slovom dvanásť miliónov eur)“.

3.	V Článku II ods. 1 písm. b) zmluvy sa text „6 290 000 EUR (slovom šesť miliónov dvestodeväťdesiattisíc eur)“ nahrádza textom „28 107 425 EUR (slovom dvadsaťosem miliónov stosedemtisíc štyristodvadsaťpäť eur)“.

4.	Článok II odsek 2 zmluvy sa mení a dopĺňa tak, že znie:
„2. Príspevok podľa odseku 1 tohto článku zmluvy vyplatí poskytovateľ prijímateľovi v dvoch splátkach nasledovne:
a)	do 31. januára 2023 vyplatí časť príspevku podľa čl. II ods. 1 písm. a) vo výške 6 000 000 EUR (slovom šesť miliónov eur) a časť príspevku podľa čl. II ods. 1 písm. b) vo výške 6 290 000  EUR (slovom šesť miliónov dvestodeväťdesiattisíc eur).  
b)	do  31. októbra 2023 vyplatí časť príspevku podľa čl. II ods. 1 písm. a) vo výške 6 000 000 EUR (slovom šesť miliónov eur) a časť príspevku podľa čl. II ods. 1 písm. b) vo výške 21 817 425  EUR (slovom dvadsaťjeden miliónov osemstosedemnásťtisíc štyristodvadsaťpäť eur).“.

5.	Článok V odseky 1 a 2 zmluvy sa menia a dopĺňajú tak, že znejú:
„1. Prijímateľ je povinný časť príspevku poskytnutého 
a)	 podľa článku II ods. 2 písm. a) zmluvy vyúčtovať v lehote najneskôr do 31. januára 2024,
b)	 podľa článku II ods. 2 písm. b) vyúčtovať v lehote najneskôr do 30. apríla 2024.

2. Vyúčtovanie predloží prijímateľ v štruktúre podľa prílohy č. 1 tejto zmluvy na základe rozpočtovej skutočnosti prijímateľa k
a)	 31. decembru 2023, pokiaľ ide o časť príspevku poskytnutého podľa článku II ods. 2 písm. a),
b)	 31. marcu 2024, pokiaľ ide o časť príspevku poskytnutého podľa článku II ods. 2 písm. b).“.

Článok II
Spoločné a záverečné ustanovenia

1.	Tento dodatok nadobúda platnosť dňom jeho podpisu oprávnenými zástupcami zmluvných strán, pričom účinnosť nadobúda nasledujúci deň po dni jeho zverejnenia v Centrálnom registri zmlúv, ktorý vedie Úrad vlády Slovenskej republiky. Prijímateľ súhlasí so zverejnením tohto dodatku v Centrálnom registri zmlúv v celom rozsahu.

2.	Dodatok je vyhotovený v piatich rovnopisoch, z ktorých dva dostane prijímateľ a tri poskytovateľ.

3.	Zmluvné strany vyhlasujú, že sú spôsobilé na právne úkony, ich vôľa je slobodná a vážna, prejav vôle je dostatočne zrozumiteľný a určitý, zmluvná voľnosť nie je obmedzená a právny úkon je urobený v predpísanej forme. Zmluvné strany si dodatok prečítali, s jeho obsahom súhlasia a na znak svojho súhlasu ho potvrdzujú svojimi podpismi.
V Bratislave dňa 	
Za Ministerstvo kultúry 
Slovenskej republiky:	Za Audiovizuálny fond:	
......................................................................
Silvia Hroncová
ministerka kultúry	......................................................................
Vincent Štofaník
predseda rady Audiovizuálneho fondu